มีอาการอาหารเป็นพิษในช่วงกินยาคุมเม็ดที่11-16ค่ะ(วันเสาร์ถึงวันพฤหัส) โดยถ่ายเหลว2ครั้งในวันเสาร์ที่กินยาคุมเม็ดที่11 จากนั้นมีเพียงอาการคลื่นไส้ วันอาทิตย์มีถ่าย1ครั้งและอาเจียน3ครั้งในตอนกลางคืนหลังกินยาคุมเม็ดที่12ไปประมาณ2ชั่วโมงแล้ว มาวันจันทร์อาเจียน1ครั้งแล้วคลื่นไส้ตลอดจึงไม่ได้กินยาคุมมากินอีกทีตอนเช้าของวันอังคารเม็ดที่13 วันอังคารอาเจียน2ครั้งและไม่ได้กินยาคุมเพราะกลัวอาเจียนออกมาจึงมากินยาคุมตอนเช้าวันพุธเม็ดที่14 วันพุธตอนกลางคืนกินยาคุมเม็ดที่15แต่ห่างจากเวลาที่กินปกติคือ3ทุ่มแต่มากินตอนเที่ยงคืน วันพฤหัสกินยาคุมเม็ดที่16ตามปกติ แบบนี้ยาคุมยังมีผลอยู่ไหมค่ะ จะมีเพศสัมพันธ์ได้หรือไม่และยาที่กินเป็นยาฆ่าเชื้อciprotloxacin กับ taroxinค่ะ
สวัสดีค่ะ ยาที่รับประทานอยู่คิดว่าไม่มีผลต่อยาคุมกำเนิดนะคะ ส่วนอาการอาเจียนหลังจากที่รับประทานยาคุมกำเนิดไปแล้ว 2ชั่วโมง คิดว่า ตัวยาคุมกำเนิดได้ดูดซึมไปแล้วนะคะ ไม่ต้องกังวลค่ะการที่รับประทานยาคุมกำเนิดสม่ำเสมอตรงเวลา โอกาสที่จะพบว่าการคุมกำเนิดล้มเหลว หรือเกิดการตั้งครรภ์ พบน้อยกว่า 1%แต่หากขาดยา หรือรับประทานยาไม่สม่ำเสมอ โอกาสตั้งครรภ์จะสูงขึ้นนะคะแนะนำ รับประทานยาคุมกำเนิดต่อเนื่องตรงเวลา และช่วงนี้หากมีเพศสัมพันธ์ แนะนำให้ใช้ถุงยางอนามัยร่วมด้วยนะคะ และรอรับประทานยาคุมกำเนิดสม่ำเสมอประมาณ 7วัน จึงมีเพศสัมพันธ์ตามปกติค่ะ